**E-TUND – KOHTUME ÜHISES VIRTUAALSES KLASSIRUUMIS**



**TUNNIKAVA #446**

| **Tunni teema:** | **Millest koosneb minu hambapasta?** |
| --- | --- |
| **Külalisõpetaja:** | **Kai Klein**, Balti Keskkonnafoorumi keskkonnaekspert |
| **Õpilased:** | 7.–9. klass |
| **Tunni õpieesmärk:** | Õpilane teab, mis on kemikaalid, miks neid toodetes kasutatakse, kust leida tooteinfot ja seeläbi valida ohutumaid tooteid. |
| **Seos RÕK-iga:** | Rohepädevus |
| **45-minutilise tunni ülesehitus:**  **5 min 20 + 5 min 20 min**  ettevalmistus ja häälestus ülekanne + küsimused külalisõpetajale õpilaste iseseisev töö klassis | |
| **Tunni teema taust:** | Sõna “kemikaal” kõlab üsnagi kurjakuulutavalt. Tegelikult puutume erinevate kemikaalidega kokku iga päev, näiteks kasvõi šampooni või hambapastat kasutades. Balti Keskkonnafoorumi keskkonnaekspert Kai Klein räägib selle e-tunnis, mis on kemikaalid, miks me neid kasutame, milline on nende mõju meile ja keskkonnale ning toob näiteid, millistest kemikaalidest tuleks hoiduda. |
| **Häälestus:** | **Mis allpool loetletutest sisaldab sinu arvates kemikaale? Tõmba neile joon alla.**  NÕUDEPESUVAHEND GRAVITATSIOON HAMBAPASTA DEODORANT SÖÖGISOODA VESI VALGUS PESUPULBER HELI DUŠIGEEL SUHKUR KÄTEKREEM SOOJUS |
| **Õpilaste iseseisev**  **töö:** | **1) Moodustage 3-4-liikmelised rühmad.**  **2) Kujutage ette, et olete loonud ühe kosmeetikatoote (võite ise valida, kas see on šampoon, hambapasta, dušigeel vms) ja peate seda sotsiaalmeedias reklaamima. Kasutage tänases tunnis saadud teadmisi ja kirjutage postitus, miks on teie toode hea nii kasutajatele kui keskkonnale. Postitus ei tohiks olla pikem kui 150 sõna. Esitlege oma postitust teistele rühmadele.** |